Ch-45 (raketa)

Ch-45 „Molnija“ () – XX a. septintame dešimtmetyje Sovietų Sąjungoje kurta hipergarsinė valdoma priešlaivinė „oras-žemė“ klasės aviacinė raketa.

Ch-45 buvo numatoma apginkluoti lygiagrečiai kurtus viršgarsinius raketnešius Suchoj T-4, Miasyščev M-18 / M-20, A. Tuplevo biure kurtą „Samoliot 70“, vėliau tapusį Tu-160.Х-45 Молния, Military Russia Forum

Kūrimo darbai pradėti 1968 m. Raketa buvo kuriama 155-ajame atskirajame konstruktorių biure (mašinų konstravimo biuras „Raduga“). Konstruktoriai – Aleksandras Berezniakas, Grigorijus Samochvalovas ir Vitalijus Larionovas. Konstrukcijoje plačiai naudoti titano lydiniai (valdymo paviršiai), taip pat stikloplastikas (du aerodinaminio gaubto sluoksniai).X-45 Молния, Уголок неба – большая авиационная энциклопедия, airwar.ru.

1970 m. buvo pateiktas eskizinis projektas. Tais pačias metais dokumentacija buvo perduota į Dubno mašinų statybos gamyklą, kur buvo pradėta pirmųjų egzempliorių gamyba. Projektas buvo nutrauktas nutraukus T-4 kūrimą, o Tu-160 nusprendus apginkluoti aštuoniomis mažesnio kalibro raketomis.

 Pagrindiniai techniniai duomenys 

 Ilgis: 9-9 – 10,8 m.
 Sparnų (stabilzatorių) mojis: 2,0 m.
 Skrydžio nuotolis: iki 600 km
 Skrydžio greitis: iki 7000 km/h
 Startinė masė: 4500 -5000 kg
 Kovinė galvutė: kumuliatyvinė-fugasinė (priešlaiviniame variante), termobranduolinė (kūrimo pradžioje planuotas užtaisas)
 Kovinės galvutės masė: 500–1000 kg
 Skrydžio aukštis: 20 000 m
 Taikymo sistema: inercinė, valdoma radijo signalu, giroinercinė valdymo sistema „Vichr'“ () ir + aktyvi nusitaikymo galvutė „Garpun“ ()
 Taikinio fiksavimo atstumas: 90 kmОсновные образцы и модификации самолетов, ракет и товаров народного потребления (ТНП), освоенные производством ДМЗ с 1951 г. по 1996 г., и их технологические особенности. Сайт http://dmzdubna.ru, 2013 г.

 Išnašos 

Kategorija:Aviacinės raketos
Kategorija:Hipergarsinė ginkluotė